Tähän mennessä Suomessa on todettu yhteensä 12 koronavirustartuntaa. Hämeessä koronavirustartunta on todettu Pohjois-Italiassa matkailleen hämeenlinnalaisperheen lapsella.

Suomessa on todettu viisi uutta koronavirustartuntaa, joista kolme on Uudellamaalla, yksi Pirkanmaalla ja yksi Kanta-Hämeessä.

Tähän mennessä Suomessa on todettu yhteensä 12 koronavirustartuntaa.

Husin mukaan yksi Uudellamaalla tartunnan saaneista on työikäinen nainen ja hänen tartuntansa liittyy aiemmin todettuihin tartuntoihin. Husin mukaan tartunta ei liity Viikin normaalikoulun tapaukseen. Tartunnan ovat saaneet myös kaksi työikäistä miestä, joiden tartunnat ovat peräisin Pohjois-Italiasta. Kaikki Uudenmaan tartunnan saaneet potilaat ovat Husin mukaan hyväkuntoisia ja he ovat kotiutuneet. Potilaita on ohjeistettu pysymään eristyksissä kotona.